Приложение към Заповед № РД09-1012/15.10.2021 г. на министъра на земеделието, храните и горите

**Списък**

**на храните, обект на хранително банкиране и информация за сроковете, в които храните се предоставят безвъзмездно**

**I. Списък на групите храни, обект на хранително банкиране**

1. мляко, млечни продукти;

2. млечни аналози - имитиращи продукти, съдържащи в състава си мляко;

3. месо и месни продукти;

4. риба, рибни продукти и други морски храни;

5. яйца и яйчни продукти;

6. масла и мазнини;

7. зърнено-житни храни и храни на зърнено-житна основа;

8. печива;

9. варива;

10. зеленчуци - сурови, консервирани, замразени, изсушени, ферментирали, зеленчукови сокове;

11. плодове - пресни, замразени, изсушени, консервирани, под формата на нектари и плодови сокове, конфитюри, мармалади, желета и компоти;

12. ядки и маслодайни семена;

13. захар, захарни и шоколадови изделия, мед, трапезни подсладители;

14. соли, подправки и продукти за подправяне;

15. безалкохолни напитки;

16. бутилирани натурални минерални, изворни и трапезни води;

17. кафе, чай, какао;

18. консерви;

19. готови за консумация кулинарни изделия;

20. хранителни добавки;

21. храни със специално предназначение, които поради специфичния си състав или начин на производство ясно се разграничават от храните за нормална консумация.

**II. Информация за сроковете, в които храните могат да се предоставят безвъзмездно**

1. За храни с изтичащ или изтекъл срок на минимална трайност „Най-добър до“

|  |  |  |
| --- | --- | --- |
| **Риск** | **Храна** | **Препоръчителен удължен срок за консумация** |
| **С много дълъг срок на минимална трайност** |
| **Нисък риск** | Сушени и консервирани зеленчуци и подобни | **До 1 година\*** |
| Сухи макаронени изделия и подобни |
| Брашно, грис и подобни |
| Ориз и други варива |
| Кондензирано и сгъстено мляко, мляко на прах (с изключение на млека за кърмачета и малки деца) |
| Консервирани храни в метални кутии и в стъклени буркани (зеленчуци, плодове, супи, месо, риба, мармалад и др.) и подобни |
| Мед, захарни сиропи и подобни  |
| Бутилирани натурални минерални, изворни и трапезни води, безалкохолни напитки и UHT напитки (мляко, плодови сокове и др.) и подобни |
| Шоколад и шоколадови изделия, нуга халва и подобни |
| Разтворими напитки (кафе, чай) и сухи подправки и подобни |
| Сол, захар и подобни |
| Разтворими храни на прах (с ниска масленост) – кафе, пудинг, смес от подправки и подобни |
| Твърди захарни бонбони и подобни |
| Дълбоко замразени храни | Съхранение при температура -18°С и по-ниска |
| **С дълъг срок на минимална трайност** |
| **Нисък риск** | Сухари, бисквити и други сухи тестени изделия, зърнени закуски, мюсли, сухи макаронени изделия с плънка и др. и подобни | **До 3 месеца\*** |
| Растително масло, маргарин, масло и подобни |
| Сосове, бутилирани фабрично и подобни |
| Чипс от картофи и други зеленчуци и подобни |
| **Среден риск** | Сушени трайни колбаси (нарязани) и подобни |
| **С не много дълъг срок на минимална трайност** |
| **Нисък риск** | Сладкарски изделия без пълнеж (мъфини, кексчета и др.) и подобни | **До 1 месец\*** |
| Сушени трайни колбаси (нарязани) и подобни |
| **С кратък срок на минимална трайност** |
| **Нисък риск** | Кисело мляко (йогурт) и подобни | **До 15 дни\*** |
| Хляб |

(\*) – до… година/месеца/дни след датата на посочената на опаковката минимална трайност („Най-добър до“), при условие, че храната е със запазени качествени характеристики, опаковката на храната е със запазена цялост и е извършен лабораторен контрол, съгласно чл. 12, ал. 1 от Наредба за специфичните изисквания за извършване на хранително банкиране и контрола върху тази дейност, приета с ПМС № 26 от 1 февруари 2021 г. (обн. ДВ. бр.10 от 2021 г.) (Наредба за специфичните изисквания за извършване на хранително банкиране и контрола върху тази дейност).

2. За всички храни с изтичащ срок на годност „Използвай преди“ – в рамките на посочения от производителите срок на годност.

След изтичането на срока „Използвай преди“, храните са негодни за консумация, съответно и за хранително банкиране.

Яйцата могат да са обект на хранително банкиране, съгласно чл. 13 и чл. 15 от Наредба за специфичните изисквания за извършване на хранително банкиране и контрола върху тази дейност.

Храни за кърмачета и преходни храни, както и хранителни добавки могат да са обект на хранително банкиране само в рамките на срока им на минимална трайност.

Задължение на всеки оператор на хранителна банка е да информира получателя на храни за посочените срокове, при които дарената храна е годна за консумация, в съответствие с чл. 14, ал. 1, т. 4 от Наредба за специфичните изисквания за извършване на хранително банкиране и контрола върху тази дейност.